DNBs blokkjedeekspert: – Bitcoin skal ned på 2.000 dollar

Lasse Meholm i DNB har tro på de store kryptovalutaene, til tross for kraftig priskorreksjon. Men i år skal de videre ned.

FALL: DNBs Lasse Meholm mener bitcoin kommer til å falle til 2000 dollar i løpet av 2018. Vis mer byoutline Foto: Dado Ruvic Reuters

Publisert: Oppdatert: 17. januar 2018 20:21 , Publisert: 17. januar 2018 19:53

– Mange hadde sett for seg en korreksjon på nyåret. Jeg tror bitcoin skal helt ned til 2.000 dollar i løpet av 2018, sier Lasse Meholm, som er partner for digitalisering av Wealth Management i DNB og jobber med bankens blokkjedesatsing.

Han er ikke overrasket over korreksjonen som farger kryptomarkedet rødt i disse dager.

På lang lang sikt tror han imidlertid bitcoin og andre store kryptovalutaer vil stige til nye høyder.

– Jeg tror bitcoin skal opp igjen, og den når nok 30-40.000 dollar i løpet av fem år, sier han til E24.

Bitcoin har falt 20 prosent det siste døgnet og koster onsdag ettermiddag 9.621,71 dollar.

Kursen på ethereum, den nest største kryptovalutaen, har bikket under tusenlappen og koster nå 813,93 dollar. De siste 24 timene har den falt 26,85 prosent, ifølge Coinmarketcap.

Kryptokattenes død

EKSPERT: Lasse Meholm har arbeidet med blokkjedeteknologi i flere år i både DNB og Nordea, og har stor tro på både bitcoin og andre kryptovalutaer. Vis mer byoutline Foto: DNB

Trenger regulering

Les også Kryptomarkedet stuper etter nye signaler om innstramminger i Asia

– At kryptomarkedet svinger har ingen betydning for det vi driver med i DNB eller i andre banker forøvrig. Vi fokuserer på internasjonale betalinger, som ikke er påvirket av kursen til bitcoin eller andre kryptovalutaer.

Her kan du lese mer om Bitcoin Digital valuta DNB Digitalisering